cyanic-selkie/wikianc huggingface dataset:
Den kaspiske senkning
Senkningen er et av de største flate lavlandsområdene i Sentral-Asia, og dekker rundt 200 000 km². Elvene Volga og Ural renner gjennom senkningen før de munner ut i Det kaspiske hav via omfattende elvedeltaer med store våtmarksområder. Mesteparten av Rynørkenen ligger innenfor senkningen. Store deler av Den kaspiske senkning ligger under havnivå. Karagije, det laveste punktet i Kasakhstan på 132 meter under havnivå, ligger i senkningen. Mange geologer mener at Det kaspiske hav og senkningen ble dannet av tektoniske krefter.
Området har store olje- og gassreserver, og rørledninger for olje og naturgass krysser senkningen fra nord til sør og øst til vest. Deler av den gamle Silkeveien gikk gjennom dette området. De to største byene i senkningen er Astrakhan i Russland, og Atyrau i Kasakhstan. Foruten petroleumsvirksomheten blir området i dag mest brukt til husdyrhold.
Studier har vist at vannforurensning, som hovedsakelig kommer fra Volga, representerer en alvorlig trussel mot biologisk mangfold i senkningen.
Doriath
I J.R.R. Tolkiens fiktive verden Midgard var Doriath landet til Sindaene, alvene under kong Thingol. Det er også kalt det Inngjerdede land (Dor-iath), på grunn av at landets dronning, Melian, la et trolldomsbelte rundt landet, slik at ingen kunne komme inn i landet uten kong Thingols tillatelse.
Doriath var et rike av skoger ved den store elva Sirion. Innenfor Doriath lå blant annet skogene Neldoreth (også Taur-na-Neldor, den nordre bøkeskogen), Nivrim (også Vest-mark, en eikeskog), og Region (uttales Reh-gi-on, hovedskogen). I tillegg ble også skogene Brethil og Nan Elmoth holdt for å være deler av Doriath, men siste to lå utenfor Melians belte. Kong Thingol av Doriath, også høykonge av Sindaene, så hele Beleriand som sitt rike, fra elva Gelion til Belegaer.
Vanyaene og Noldoene hadde dratt forbi landet på sin store ferd vestover, og hadde blitt fraktet over det store havet på øya Tol Eressëa før den tiden da Teleriene ankom. Deres Herre, Thingol, var gått tapt i Nan Elmoth, og da Ulmo vendte tilbake for å hendte dem over havet ble en dal av Teleriene igjen i Beleriand. De ble kjent som Sindaer eller Grå alver, og da Thinhgol endelig vendte tilbake fra skogen ble han deres konge, og hersket fra Doriath.
Doriath hadde opprinnelig fått navnet Eglador, som betyr enten De forlattes land eller Alvenes land, men i de siste årene før begynnelsen av det første tidevervet begynte Melkors onde skapninger (orker) å angripe Beleriand, og Melian la da sitt trolldomsbelte rundt skogene Neldoreth, Region og Nivrim. Thingol kalte da alle Sindaene til Doriath, men mange forble igjen ute i villmarken. Etter det første slaget i Beleriand flyttet mange av Laiquendi til Doriath.
Eöl, Mørkalven, leide skogen Nan Elmoth fra Thingol, og i bytte for å få bo i skogen hadde han gitt Thingol sverdet Anglachel, som han selv hadde smidd.
Dvergene fra Belegost og Nogrod var blitt hyret til å utføre oppgaven med å bygge Menegroths haller, som ble Thingols hovedstad i landet sitt.
Da Noldoene vendte tilbake over havet til Midgard ved begynnelsen av det første tidevervet, nektet Thingol å slippe dem inn i Doriath, alle med unntak av de som var av Finarfins hus, som var i slekt med ham gjennom Thingols bror Olwë. Finarfins sønn Angrod var den første av dem til å krysse Doriaths grenser.
Da senere menneskene kom til Beleriand ble også disse nektet adgang til landet, men etter ønske av Finrod (eldste sønn av Finarfin) fikk folket av Haleths hus lov til å bo i Brethil.
Beren, sønn av Barahir og herre av Menneskenes første hus, passerte alene gjennom Melians belte som Melian hadde forutsagt, og kom til Neldoreth. Der møtte han Thingols datter Lúthien og hun ble forelsket i ham. Etter ferden for å vinne tilbake silmarillene trengte også ulven Carcharoth gjennom Beltet, men Thingol, Beren, og Thingols kapteiner Beleg og Mablung jaget og drepte udyret.
Túrin ble sendt til Doriath, og levde der til ble myndig, og da flyktet han derfra. Senere kom også hans mor, Morwen, og hans søster, Nienor, dit og bodde der til de forsvant. Húrin brakte Nargothronds skatter til Doriath etter at Finrods rike hadde falt, og Thingol samarbeidet med dvergene fra Nogrod for å sette sammen Beren og Lúthiens silmaril med Nauglamír, dvergesmykket. Dvergene angrep så Thingol og drepte han og stjal halskjede. Etter dette forlot Melian Midgard, og med henne forsvant også hennes beskyttende trolldomsbelte. Dette ledet til Doriaths fall.
Doriath ble kort gjenoppbygd av og holdt av Beren og Lúthiens sønn Dior, men han ble angrepet og drept av Fëanors sønner i det andre Ættedrapet. Etter dette forble Doriath forlatt til det tilslutt sank i havet sammen med resten av Beleriand.
Energi på Færøyene
Oppstartsfasen
Tidlig på 1900-tallet reise debatten seg om hvordan Færøyene skulle få elektrisk kraft, ettersom bruken av dette hadde skutt fart i øvrige deler av Europa. Færøyingene hadde derfor i tankene hvordan man best mulig kunne utnytte kraften i de færøyske elvene og bekkefarene. Pionéren innenfor dette arbeidet skulle bli handelsmannen, bonden og lokalpolitikeren Ólavur á Heygum i Vestmanna. Sommeren 1907 la han en vannledning fra Fossá og til en turbin som skulle produsere elektrisk kraft til bygda. Prosjektet var imidlertid kostbart, og han fikk ingen offentlig støtte, og derfor døde prosjektet i Vestmanna med ham i 1923.
På forskjellige steder omkring på øyene gikk folk sammen om å utnytte vannkraften. Vágs kommuna bygde det første egentlige vannkraftverket på Færøyene, Botnur kraftverk, i 1921. Samme år tok også Tórshavnar kommuna i bruk et kraftverk. I 1931 bygde Klaksvíkar kommuna Strond kraftverk på Strond. Etterhvert så man at kommunene måtte arbeide i fellesskap for å bygge ut et kraftnett, fortrinnsvis på Streymoy, Eysturoy og Vágar, ettersom hovedtyngden av befolkningen og tilgjengelig vann lå her.
Utbygginger i Vestmanna
I 1950 godtok Lagtinget en utbyggingsplan for kraftforsyning til Streymoy, Eysturoy og Vágar. Kostnaden ble beregnet til 16 millioner kroner. 3 millioner ble bevilget fra Marshallhjelpen, resten ble finansiert ved statslån og tilskudd fra kommunene. Utbyggingen ble for en stor del planlagt av norske ingeniører og teknikere. Ansvarlig for planen var Harry Fonsdal, driftsbestyrer ved Kongsberg kommunale elektrisitetsverk og tidligere landsingeniør på Færøyene.
Færøysk sektor
Den første letingen etter olje på færøysk sokkel startet utenfor Lopra på Suðuroy i 1981, da man boret ned i 2 178 meters dybde. Det ble funnet spor av gass, men man fant det ikke drivverdig. I juli 1996 ble boringen ved Lopra gjenopptatt, og man kom ned i 3 558 meters dybde uten å finne olje. De to boringenes hovedformål var å undersøke den færøyske havbunnens geologiske sammensetning.
I 1997 ble Faroe Petroleum etablert, og året etter ble Atlantic Petroleum etablert av 18 private investorer.
I 2000 fikk norske Statoil, som et av tolv oljeselskaper, tildelt til sammen syv letelisenser. Området dekket 14 000 km² sørøst for Færøyene, et område som ligger 100 km nord for et britisk felt i nærheten av Shetland, hvor det ble funnet drivverdige olje- og gassfelter tidlig på 1990-tallet.
Området på den færøyske siden er teknisk utfordrende siden store deler av sokkelen er dekket av et tykt hardt lag med lava. Havbunnen ligger 1 000 meter under havet, og det bores ytterligere 3 000 meter ned i havgrunnen. Den første lisensrunden tilførte 1,6 milliarder danske kroner til det færøyske samfunnet, mye av årsaken til dette er at oljeselskapene er forpliktet til å bruke færøysk arbeidskraft i de tilfeller det er mulig. I løpet av den første fireårsperioden etter tildelingen av letelisensene har det blitt boret i fire av syv letelisenser, men ingen av funnene i denne runden har vist seg å være drivverdige.
Britisk sektor
Det amerikanske oljeselskapet Amerada Hess fant betydelige mengder olje i 2004, men feltet har ikke ennå vist seg å være drivverdig. ChevronTexaco startet ble seismiske undersøkelser nær grensen til Shetland i juli 2005, har sammen med blant annet Statoil gjort betydelige olje- og gassfunn, men det skal ytterligere undersøkelser til før man vet hvor mye olje og gass feltet inneholder og om feltet er drivverdig. På den britiske siden er oljeproduksjonen allerede i full gang. I 2005 sendte Statoil tre nye letefartøyer til området, etter at Lagtinget tildelte selskapet fire av totalt syv nye letelisenser.
I august 2008 var det gjort et oljefunn på Blackbird-feltet i britisk sektor utenfor Aberdeen. Atlantic Petroleums andel er 12 prosent av denne brønnen. I september samme år kom Atlantic Petroleum med en pressemelding om at olje også var funnet på Chestnut-feltet, også dette i britisk sone. Atlantic Petroleums del av lisensen var 15 prosent. Inntektene forventes å være ca. 800 millioner danske kroner. Den første lasten gav ca. 15–16 millioner danske kroner.
Vestre kirkegård
Vestre kirkegård er navnet på flere kirkegårder:
Roing under sommer-OL
Roing under sommer-OL. Roing har vært på det olympiske programmet siden Sommer-OL 1900 i Paris. Det var planlagt konkurranser i roing også under Sommer-OL 1896 i Athen, men disse ble avlyst grunnet dårlig vær. Kvinner deltok første gang under Sommer-OL 1976 i Montréal.
Bokbinder
Faget er i Norge i dag delt i to lærefag. Lærefaget som industribokbinder har i læreplanene beholdt betegnelsen bokbinder, mens den mer håndverkspregede variant kalles håndbokbinder i læreplanene. Den siste utfører også reparasjon og restaurering av eldre bøker.
Produksjonsprosess
Et tradisjonelt boktrykkeri leverer ark med åtte trykksider på hver side eller 16 trykksider i alt. Trykksidene er fordelt slik at når trykkarket brettes på riktig måte, blir sidene liggende i riktig rekkefølge. Bretteprosessen kalles falsing, og falsebenet er verktøyet som brukes. Det falsede arket kalles et legg.
Bokbinderens mest iøynefallende redskap er hefteladen. Her syes leggene sammen til en bokblokk. Arkene presses sammen og det sages spor i bokryggen til heftehyssingen. Så føres nåla med heftetråd gjennom legget og rundt heftehyssingen. Deretter strykes det lim på bokryggen. Tre av boksidene kan nå beskjæres med en bokbinderhøvel, eller mer moderne, med en skjæremaskin. Så blir bokryggen rundet med bokbinderhammeren.
Siste ledd i prosessen er å forsyne boka med tittel på ryggen og eventuell dekor. Forfatternavn og tittel settes i et stempel med bokstavtyper av messing. Skriften varmes og boka fastspennes med ryggen opp. Et stykke bladgull legges på bokryggen og det varme stempelet trykkes på. Også dekor påføres med varme stempler av messing. Håndforgylling kalles dette arbeidet.
De tre renskårne kantene på boka kalles snitt. På kunstferdig dekorerte bøker er gjerne snittet dekorert med marmorering, forgylling eller siselering.
Fransk Algerie
Fransk Algerie eller L'Algérie française, også kjent som den franske kolonisasjonen av Algérie (fransk: La colonisation française de l'Algérie; arabisk: الاستعمار الفرنسي للجزائ eller الجزائر تحت الإحتلال الفرنسي – den franske okkupasjonen av Algérie) varte fra landet ble erobret fra formelt osmansk styre til landets uavhengighet i 1962, og var dermed et av de områdene som har vært lengst under fransk styre i historien. Landet var ført en fransk koloni fram til 1848, og de nordlige delene av landet ble deretter formelt annektert av Frankrike som integrerte deler av landet, mens de sørlige delene forble under okkupasjon av den franske hær. Algirere regnet ofte hele denne perioden som en fransk okkupasjon. I franskstyrt Algérie førte omfattende utvandring til at landet fikk en stor europeisk befolkning av såkalte pieds-noirs, men denne var likevel liten sammenlignet med den muslimske befolkningen, og utgjorde bare omtrent 10 % av landets befolkning. Ellers var det franske styret i Algérie kjennetegnet ved en utbredt lovlig diskriminering mot algirske berbere og arabere. Disse fikk tilbud om å bli franske borgere, men måtte da formelt underkaste seg fransk lov heller enn muslimsk lovgivning. Mange algirske jøder gjorde dette, men de aller fleste algirske muslimer foretrakk den islamske loven, og ble dermed utsatt for omfattende lovlig diskriminering. Til slutt startet den algirske opprørsbevegelsen Front de libération nationale opprør og startet det som kom til å bli Afrikas blodigste frigjøringskrig, den svært voldelige algeriekrigen, hvor begge sider brukte omfattende tortur og terror; mellom 350.000-1 million algirere i det som også betegnes som folkemordet i Algerie. I 1962 ble partene endelig enig om Algéries uavhengighet i Évianfreden, som også førte til at de aller fleste fransk-algirerne forlot landet.
Bokbinder
Produksjonsprosess
Bokbinderen signerer ofte bøkene han binder inn. Det kunne skje ved en innlimt trykt etikett.
Historie
Bokbinderhåndverket er like gammelt som de trykte bøkene. I Norge er det registrert bokbindere allerede på 1500-tallet. Antallet økte på 16- og 1700-tallet , men fram til om lag 1750 ble de fleste bøker trykt i små opplag.
Joseph Ellis
Joseph John Ellis (f. 1943) er professor i historie ved Mount Holyoke College i Massachusetts i USA. Han fikk Pulitzerprisen i 2001 for Founding Brothers: The Revolutionary Generation.
Bokbinder
Historie
På 1800-tallet økte etterspørselen etter bøker, bl.a. på grunn av skolegang og leseferdighet. Det skrives romaner, og folkebibliotekene innføres. Offentlig virksomhet genererte også bokproduksjon.
Fra håndverk til industri
Flere og flere av de håndverksmessige prosessene ble utført maskinelt. Maskinene ble koplet sammen; trykte ark mates inn, maskinen falser, sorterer, limer ryggen, plasserer bokblokka i permen, limer, presser og tørker, forsyner dem med omslag og stabler ferdig bøker. Industriell bokproduksjon foregår i dag industrielt, raskt og billig.
Mye av utviklingen innen boktrykking og bokbinding fra håndverk til industri foregikk i England, bl.a. fordi engelsk var blitt et verdensspråk. I Norge og Sverige gikk utviklingen i samme retning, men ikke så hurtig.
På tross av denne utviklingen mot industriell virksomhet, er det stadig bruk for rent håndverksmessig bokbinding. Enkeltbøker bindes inn som mer fasjonable eksemplarer. En bokbinder gir ofte sine produkter en kunstnerisk kvalitet i tillegg.
Bokbinding har også vært en ansett hobbyvirksomhet, særlig i første del av 1900-tallet, med egne lærebøker beregnet for amatører. Bokbinding var et tidkrevende håndverksfag; det krevde en viss øvelse, men var ikke særlig krevende med hensyn til verktøy og annet utstyr.
Utdannelse
I Norge i dag er utdannelsen til dette yrket innen utdanningsprogrammet Design og håndverk på videregående skole. Etter ett år på skole Vg1 Design og håndverk, må elevene gå tre år i lære i bedrift.
Håndbokbinderfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Bokbinder eller håndbokbinder
I liste over mesterfag, en forskrift som ramser opp håndverksfag en kan ta mesterbrev i, nevnes faget som bokbinder. Lovdata forskrift.
Filmåret 2012
Filmåret 2012 er en oversikt over lanserte filmer, utdelte priser og døde filmpersonligheter i 2012.
Mest innbringende filmer
Denne seksjonen lister de mest innbringende filmene som ble først utgitt i USA i løpet av 2010, og er sortert etter totalomsetningen til filmene på verdensbasis.
Filmutgivelser i 2012
Denne listen dekker filmer som skal bli eller har blitt utgitt i løpet av 2012 i Norge. Dato for utgivelse i Norge i parentes.
Fylkesvei 562
Fylkesvei 562 går mellom Frommereid i Askøy og Vestremarka i Bergen.
Corydoras weitzmani
Corydoras weitzmani er en art i gruppen pansermaller. Det er en ferskvannsfisk som blir opptil 5,5 cm lang. Den trives i surt, bløtt vann med en temperatur på 22-26 °C. De første eksemplarene ble fanget i 1949, men arten ble først vitenskapelig beskrevet i 1971 etter den andre vellykkede fangsten i 1969.
Eggene befruktes ett om gangen og festes på blader, steiner og andre overflater.
15. mai
15. mai er den 135. dagen i året, 136. i skuddår. Det er 230 dager igjen av året.
Navnedag
Hallvard, Halvor (se Helligdager)
Fødsler
Se flere som er født 15. mai i Kategori:Fødsler 15. mai.
Dødsfall
Se flere som døde 15. mai i Kategori:Dødsfall 15. mai.
Khoresm-dynastiet
Khoresm-riket var en muslimsk stat dannet av Oghuz-tyrkere i det 11. århundret i Khoresm som varte til den mongolske invasjonen i 1220.
Historie
Datoen for grunnleggelsen av imperiet er usikker. Khoresm var en provins i Ghaznavid-imperiet fra 992 til 1041. I 1077 falt guvernørskapet i provinsen, som nå tilhørte seldsjukkene, i hendene på Anuş Tigin Ğarçai. I 1141 ble seldsjukk-sultanen Ahmed Sanjar beseiret av nabostaten Kara Khitay, og Anuş Tigins barnebarn Ala ad-Din Aziz ble tvunget til å underkaste seg Kara Khitay som vasall.
Sultan Ahmed Sanjar ble drept i 1156, og da seldsjukk-staten falt i kaos, ekspanderte khoresmidene sitt territorium sørover. I 1194 ble den siste sultan av seldsjukkriket, Toğrül III, beseiret og drept av khoresm-herskeren Ala ad-Din Tekish, som også frigjorde seg fra Kara Khitay. I 1200 døde Tekish og ble etterfulgt av sin sønn, Ala ad-Din Muhammed, som i 1205 erobret hele seldsjukk-staten og utropte seg til sjah. I 1212 beseiret han Gur-Khan Kutluk og erobret store landområder fra Kara Khitay. Nå hersket han over et territorium som strakte seg fra Jaxartes nesten hele veien til Bagdad, og fra Indus-elven til Kaspihavet.
I 1218 sendte Djengis Khan en gruppe på minst 100 mann (noen kilder hevder 450) til sjahen for å knytte diplomatiske forbindelser. Muhammed II henrettet alle de mongolske utsendingene for å markere sin forakt for den stigende stormakten. Dsjengis hevnet seg med å sende en styrke på 200 000 mann. I februar 1220 krysset den mongolske arméen Jaxartes. Mongolene stormet Bukhara, Samarkand og kwarezmid-hovedstaden Urgench. Sjahen flyktet og døde noen uker senere på en øy i Kaspihavet.
I Great Captains Unveiled fra 1927 gav B.H. Liddell Hart detaljer om den mongolske kampanjen mot khoresmidene som understreket hans egen filosofi om «den indirekte metoden» og trakk frem mange av taktikkene brukt av Dsjengis som senere skulle bli inkludert i den tyske blitzkrieg-formen for krig, inspirert delvis av forfatterskapet til Liddell Hart.
Khwarezmiyyaene tjente i Egypt som mamelukker før de til slutt ble beseiret av Mansur Ibrahim noen år senere.
Reclaim
Reclaim er den første EP-en til det norske ekstrem metal-bandet Keep of Kalessin.
Luft-til-luft-missil
Luft-til-luft-missiler blir vanligvis gruppert som kortdistansemissiler eller medium- og langdistansemissiler. Kortdistansemissilene har som oftest infrarød styring mot målet, mens mellom- og langdistansemissilene bruker en form for radar til styring.
Mellom og langdistansemissiler
Av og til omtalt på engelsk som Beyond-visual-range missiles
Kortdistansemissiler
Disse er gjerne ment for mål kortere enn 30 km unna.
Inge Reidar Kallevåg
Inge Reidar Kallevåg (født 29. september 1958) er en norsk lokalpolitiker fra Høyre. Han var ordfører i Bømlo kommune i Hordaland i tolv år, fra 1999 til 2011. Fra 2011 er han medlem av fylkesutvalget i Hordaland fylkesting.
Paola (Malta)
Paola (alternativt Pawla eller Paula, maltesisk Raħal Ġdid, hvilket betyr «den nye byen») er en by sydøst på øya Malta ikke langt fra Valletta sammenvokst med Tarxien. Ħal-Saflieni Hypogeum ligger her.
Byen ble grunnlagt i 1626 av Johannitterordenen, og har fått navn etter stormester Antoine de Paule. Frem til det 19. århundre var Paola en liten by, men nærheten til skipsvert i Grand Harbour førte til befolkningsvekst etter det. I 1901 hadde byen en befolkning på 2,812. Innbyggertallet var i 1948 vokst til 14,793. Folketellingen i 2011 viste et innbyggertall på 8,267.
Per Bergsland
Per Bergsland (født 17. januar 1918, død 9. juni 1992) var en norsk flyger under og etter andre verdenskrig. Han var én av tre personer som ikke ble tatt til fange etter å ha rømt fra Stalag Luft III under det som er blitt kalt Den store flukten.
Bergsland hadde deltatt i krigshandlingene i Norge etter 9. april 1940, men kom seg til England i november 1940. Etter flyutdanning ved Flyvåpnenes Treningsleir i Little Norway, ankom han 332 skvadron i mars 1942. Han ble skutt ned i luftkamp i forbindelse med Diepperaidet 19. august 1942, og havnet i tysk fangenskap. For å spare familien i Norge for tyske represalier, oppga han navnet sitt som Peter Rockland. Etter å ha blitt flyttet mellom diverse fangeleire, endte han til slutt i Stalag Luft III.
Natt til 25. mars 1944 gjennomførte fangene ved Stalag Luft III en masseflukt. 82 fanger klarte å komme seg ut før flukten ble oppdaget, men 79 ble raskt tatt av tyskerne. Bare Bergsland, Jens Müller og nederlenderen Bram van der Stok klarte seg.
Etter flukten kom Bergsland seg til Stettin og videre til Sverige. Han ble instruktør på flyskolen i Canada, før han ble overført til Ferry Command, der han fraktet fly fra fabrikk til stridende enhet.
Etter krigen var Bergsland ansatt som flyger i Fred. Olsens Flyselskap til han ble ansatt i Austrian Airlines. Etter dette var han luftfartsinspektør i Østerrike, før han var tilbake i Norge som direktør i Fred. Olsens. Fra 1970 til han ble pensjonist i 1982 var Bergsland administrerende direktør i Widerøes Flyveselskap.
Av britene ble han hedret med Military Cross for sin krigsinnsats.
Treskonebb
Treskonebb (Balaeniceps rex) er en stor, flygedyktig fugl i gruppen pelikanfugler (Pelecaniformes). Arten er eneste nålevende representant for slekten Balaeniceps, som er en søsterslekt til Pelecanus (pelikaner) og nært beslektet med Scopus (skyggefugl).
Beskrivelse
Det karakteristiske nebbet, som er spesielt stort (23x10 cm) og ender i en kvass krok og kan minne om en tresko, har gitt denne arten sitt norske navn. Fuglen kan bli omkring 115–150 cm høy (kroppslengden utgjør cirka 100–120 cm ) og 4–7 kg tung.
Arten regnes som solitær utenom hekketiden. Hunnen legger 1–3 egg og inkubasjonstiden er cirka 30 dager. Det tar to–tre år før ungene blir reproduktive. Treskonebb i fangenskap kan leve til de blir mer enn 30 år gamle.
Den jakter om natten, primært i hurtig bakholdsangrep. Byttet er vanligvis fisk av ulike slag og størrelser, spesielt afrikansk lungefisk, men den tar også amfibier, små vannslanger, firfisler, skilpadder, rotter, fugler og til og med små krokodiller.
Utbredelse
Arten finnes i sumpområder fra Sør-Sudan til Zambia, men til tross for den store utbredelsen er totalbestanden beskjeden. Man regner med at det finnes færre enn 10 000 individer.
Arten trives best der det er papyrusgress, rørsumper og oversvømte sumpområder med flytende vegetasjon.
Systematikk
Skyggefuglens plassering i systematikken har vært usikker, og den har vanligvis hatt sin egen familie, men AOU mente den var en del av pelikanfamilien. HBW Alive plasserer den imidlertid i sin egen familie, noe kladogrammet nedenfor også reflekter.
Rapid Wien
Rapid Wien er en østerriksk fotballklubb. Klubben ble stiftet i 1899 og holder til i den østerrikske hovedstaden Wien. Laget spiller sine hjemmekamper på Allianz stadion som har en kapasitet på 28 345 tilskuere.
Spillerstall
Oppdatert 19. april 2023.
Storurmaker
En storurmaker er en håndverker som lager, vedlikeholder og reparer alle typer ur, spesielt mekaniske tårn- og kirkeur, veggur og gulvur.
Utdanning
I Norge i dag er utdannelsen til dette yrket innen utdanningsprogrammet design og håndverk. Kandidatene må gå to år på skole og to år i lære ute i bedrift. Første skoleåret er Vg1 design og håndverk. Andre året er vg2 ur- og instrumentmaker. Siden faget ble regulert i 1997 er det ingen som har avlagt svenneprøve.
Storurmakerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
Blessed Assurance
«Blessed Assurance» er en amerikansk salme. Teksten ble skrevet av Fanny Crosby i 1873. Melodien, som nå kalles «Assurance», ble skrevet av Phoebe Knapp samme år.
Crosby erindret: ''«Min venn, Mrs. Joseph F. Knapp, komponerte en melodi og spilte den om igjen to eller tre ganger på piano. Hun spurte så hva den sa. Jeg svarte: «Blessed assurance, Jesus is mine»''.
Norsk versjon
Den norske tittelen er «Salige visshet».
Marinedepartementet (USA)
Marinedepartementet (Department of the Navy) er et departement underlagt det amerikanske Forsvarsdepartementet. Departementet ble opprettet ved lov av 30. april 1798 for å gi administrativ og teknisk støtte og sivil kontroll over den amerikanske marinen og marinekorpset. Departementet ledes av marineministeren (Secretary of the Navy) og visemarineministeren (Undersecretary of the Navy).
Marinedepartementet var opprinnelig et selvstendig departement i USAs regjering, sidestilt med Krigsdepartementet som inneholdt hæren, men disse ble underlagt det felles Forsvarsdepartementet da dette ble opprettet i 1947.
Marinedepartementet har administrative og tekniske oppgaver, og inngår ikke i den operative kommandokjeden. Blant oppgavene er rekruttering og trening av militært og sivilt personell, utstyr og logistikk, konstruksjon og vedlikehold av skip og fly og mobilisering og demobilisering av flåten.
De øverste militære lederne i departementet er sjefen for marineoperasjoner (Chief of Naval Operations), en firestjerners admiral som er øverstkommanderende i Marinen, og kommandanten for Marinekorpset (Commandant of the Marine Corps), en firestjerners general som er øverstkommanderende i Marinekorpset. Begge disse er medlem av Den militære sjefsnemnd (Joint Chiefs of Staff).
Gaki
Gaki er vanligvis ikke farlig for mennesker, med mindre deres hunger er for noe som for eksempel blod osv.
I moderne japansk blir ordet «gaki» ofte brukt om bortskjemte barn.
Fawza Falih
Fawza Falih er en 51 år gammel kvinne fra Saudi-Arabia som i 2008 har blitt dømt til døden for hekseri. Hun skal ifølge dommen ha gjort en mann impotent. Hennes tilståelse skal ifølge henne selv kommet etter sterk tortur. Myndighetene i Saudi-Arabia her bestemt at Fawza Falih skal halshugges.
Fyrstikkalleen skole
Fyrstikkalleen skole, også kalt «F21», er en 8–13-skole i Fyrstikkalleen 21 ved Fyrstikktorget på Helsfyr i Oslo, skolen ble etablert i august 2010. Bygget er arkitektonisk utformet av Arkitektkontoret GASA AS og er integrert i lokalene til den gamle fyrstikkfabrikken til Nittedal Tændstikfabrik. Skolens areal er 15 000 kvadratmeter inkluderert barnehage, bibliotek og en flerbrukshall.
Skolen kalles «F21» på grunn av skolens adresse, Fyrstikkalleen 21. «F21» var også arbeidstittelen til skolen under byggeprosessen. Skolen er Norges eneste kombinerte ungdoms- og videregående skole, såkalt 8-13-skole.
Oddgard Flatin
Oddgard Flatin (født 14. november 1933) fra Kongsberg ble skytterkonge under Landsskytterstevnet i Steinkjer i 1973. Flatin hadde allerede i 1962 hatt skive en på kongelaget, men lyktes ikke med å vinne kongetittelen før 11 år etterpå. Flatin arbeidet på Kongsberg Våpenfabrikk.
Forgyller
En forgyller er en håndverker som legger bladgull på gjenstander.
I Norge i dag er utdannelsen til dette yrket innen utdanningsprogrammet Design og håndverk. Du må gå ett år på skole og tre år i lære i bedrift. Første skoleåret er Vg1 design og håndverk.
Forgyllerfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
For Unlawful Carnal Knowledge
For Unlawful Carnal Knowledge (F.U.C.K.) er det niende studioalbumet fra amerikanske Van Halen.
Albumet ble utgitt 18. juli 1991, debuterte på 1.-plass på den amerikanske Billboard Top 200-albumlisten og lå der i tre uker. Albumets tittel kom fra at de opprinnelig ville kalle det «FUCK» for å provosere den amerikanske sensuren, men måtte istedenfor kalle det For Unlawful Carnal Knowledge og forkorte det med akronymet FUCK. Turneen som promoterte albumet, het F.U.C.K. 'n' Live.
Instrumentalsporet «316» er tatt fra Eddie Van Halen sin sønn Wolfgang Van Halen sin fødselsdato, 16. mars. Wolfgang ble i 2006 bassist i bandet da han overtok etter Michael Anthony. På sporet «Poundcake» bruker Eddie en batteridrill til å spille på gitaren.
Sporliste
Alle spor av Michael Anthony, Sammy Hagar, Eddie Van Halen og Alex Van Halen.
Grensetraktaten mellom Albania og Italia
Grensetraktaten mellom Albania og Italia er en traktat mellom Albania og Italia som fastlegger sjøgrensen på kontinentalsokkelen i Adriaterhavet mellom de to statene. Traktaten trekker opp en grense etter 17 koordinatpunkter fastsatt i avtalen.
Avtalen ble signert 18. desember 1992 i Tirana. Avtalen er formulert i to likeverdige versjoner på albansk og italiensk, i tillegg til en engelsk oversettelse. FN-sekretariatet er depositar, og Artikkel V (3) i traktaten fastsetter at tvister i visse situasjoner kan bringes inn for Den internasjonale domstolen.
Kaskaskia
Kaskaskia er en landsby i Randolph County i Illinois i USA. Ved folketellingen i 2010 hadde byen 14 innbyggere. Stedet var Illinois sin første statshovedstad, før hovedstaden ble flyttet til Vandalia i 1820.
Historie
Da Louis Joliet og Jacques Marquette utforsket Mississippifloden i 1673, støtte de ved Illinois River på stammen kaskaskia. De ble tatt vel imot og grunnla der misjonsstasjonen Conception Immaculee. Misjonen ble flyttet flere ganger, til den til sist var ved elvemøtet mellom Kaskaskia River og Mississippi. Landsbyen Kaskaskia ble grunnlagt av 1703 pater Marest og noen franske pelshandlere med deres indianske koner. Stedet lå på fruktbart område i alluvialland ved Mississippi (i dag kalt American Bottoms), og det ble snart sentrum for regionens pelshandel og jordbruk. Ved utbruddet av den franske og indianske krig i 1756 bygde franskmennene Fort Kaskaskia på Garrison Hill. Etter at Frankrike hadde tapt krigen ble fortet ødelagt av Kaskaskias innvånere. Det som gjenstår kan ses i Fort Kaskaskia State Historic Site. For ikke å måtte leve under britisk styre flyttet mange av Kaskaskias innbygere over Mississippi til Ste. Genevieve og St. Louis.
I 1809 ble Illinois et amerikansk territorium, og Kaskaskia ble dets hovedstad. Men i 1820 ble denne rolle ovtetatt av det mer sentralt beliggende Vandalia. Kaskaskia tapte betydning og den stadige innvandring gjorte at flere rivaliserende nabobyer vokste frem. Det størte problemet var Mississippi, hvis store oversvømmelse i 1844 nesten ødela byen. Atter i 1881 ble mye ødelagt i en storflom i april. Den måneden skar Mississippielven som da var statens vestlige grense, over et nes og grov ut en nytt elveløp gjennom store deler av den tidligere byen. Befolkningen i Kaskasia som var overrasket over å plutselig befinne seg på Missouris side av elven, krevde at statsgrensen skulle følge det gamle elveleiet. Kaskaskia er derfor en av svært få områder av Illinois som ligger vest for Mississippis hovedløp, på Kasskaskia Island i en meander og klart på vestre bredd.
De fleste overlevende flyttet uansett til St. Louis.
Silence (album)
Silence er et album av det finske power metal-bandet Sonata Arctica. Det ble utgitt i 2001, og består av 14 sanger.
Elizabeth Banks
Elizabeth Banks (født 10. februar 1974 i Pittsfield i Massachusetts som Elizabeth Maresal Mitchell) er en amerikansk skuespillerinne kjent for TV- og filmroller i blant annet Scrubs, Spider-Man, The Uninvited, The 40-Year-Old Virgin, W., Zack and Miri Make a Porno og Role Models. Hun spilte rollen som Effie Trinket i The Hunger Games (2012), The Hunger Games: Catching Fire (2013), The Hunger Games: Mockingjay – Part 1 (2014) og The Hunger Games: Mockingjay – Part 2 (2015).
Tidlig liv og utdannelse
Banks ble født i Pittsfield i Massachusetts, som den eldste av fire barn til Ann og Mark Mitchell. Hennes far var fabrikkarbeider hos General Electric og moren jobbet inntil nylig i en bank. Som liten deltok hun i Nickelodeon Game Show Finders Keepers. Hun ble uteksaminert fra Pittsfield High School i 1992 og er magna cum laude-utdannet ved University of Pennsylvania i 1996. Der var hun medlem av Delta Delta Delta Sorority. Hun var den første i familien til å ta eksamen fra college. I 1998 fullførte hun skolegang ved American Conservatory Theater.
Karrière
Banks forandret navnet sitt for å unngå forveksling med skuespillerinnen Elizabeth Mitchell. Hun debuterte i den uavhengige filmen Surrender Dorothy som "Elizabeth Casey”. Banks er kjent for sine roller i Seabiscuit, Heights, Spider-Man-filmer (hun spilte rollen som Betty Brant), og kultkomedien Wet Hot American Summer. Hun fikk raskt eksponering gjennom filmer som The 40-Year-Old Virgin og Slither. Hun spiller også Mark Wahlbergs kjæreste i filmen Invincible.
Banks hadde hovedrollen sammen med Seth Rogen i Kevin Smiths komedie Zack and Miri Make a Porno, som ble gitt ut til halloween i 2008. Hun spiller USAs førstedame, Laura Bush, i W, Oliver Stones biografiske film om George W. Bush.
Banks dukket opp i thrilleren The Uninvited, en nyinnspilling av den koreanske skrekkfilmen A Tale of Two Sisters. Filmen forteller historien om en påtrengende stemor som gjør livet ulykkelig for tenåringsdøtrene til hennes nye ektemann. Banks baserte hennes karakter, Rachel, på Rebecca De Mornay karakter The hand that Rocks the Cradle. «Det var veldig viktig for meg at alle replikkene jeg hadde kan tolkes på to måter», sier Bankene om sin rolle, «så når du går tilbake gjennom filmen kan du se det».
Banks opptrer hyppig med skuespiller Paul Rudd, de to har dukket opp i fire filmer sammen til nå, Wet Hot American Summer, The Baxter, The 40 Year Old Virgin og Role Models. «Det var en David O. Russell-film som jeg virkelig ønsket å lage sammen med Vince Vaughn som endte med å falle fra hverandre», har Banks uttalt, og refererer til filmen H-Man Cometh, i et intervju fra januar 2009.
Rodolphe Seeldrayers
Rodolphe William Seeldrayers (født 16. desember 1876 i Düsseldorf, Tyskland, død 7. oktober 1955 i Brussel, Belgia) var FIFAs fjerde president 1954–55.
Møbelsnekker
En møbelsnekker er en snekker som utøver møbelsnekkerfaget, et håndverksfag med lange tradisjoner.
For en møbelsnekker er det i tillegg til inngående materialkunnskap viktig med god innsikt innen områdene liming og lakkering. Design og stilhistorie er grunnleggende viktig.
Utdanning i Norge
Opplæringen starter på videregående skole Vg1 Design og håndverk, Vg1 Bygg og anleggs teknikk eller på Vg1 Teknikk og industriell produksjon. Første skoleåret er Vg1 Design og håndverk og andre skoleåret er Vg2 Design og trearbeid. Etter 2 år på skole må de gå to år i lære før svenneprøve kan avlegges. Etter ytterligere to år kan man ta mesterprøven.
Lars Lie
Lars Olai Lie (født 3. april 1947, død 9. juni 2010) var en norsk lokalpolitiker (H). Han ble valgt inn i kommunestyret i 1984 og møtte i formannskapet fra 1988. I perioden fra 1992 til 1995 var han varaordfører.
Han var ordfører i Fjell kommune i Hordaland fra 2007 til sin død i 2010, og var inne i sin syvende periode i kommunestyret.
Kongress-Polens riksvåpen
Kongress-Polens riksvåpen var Kongress-Polens nasjonalsymbol, men dette uttrykte også Det russiske keiserrikets dominans over den polske kongehuset, ved at det kombinerte de to landenes tidligere riksvåpen:
Riksvåpenet ble tatt i bruk etter opprettelsen av Kongress-Polen i 1815, men ble modifisert i 1832, 1842 og 1858. Det ble avskaffet i februar 1869, som et ledd i prosessen med å ta fra Kongress-Polen selvstyre og å omdanne landet som en ordinær provins innen det russiske keiserriket.
Kolossus (studioalbum)
Kolossus er det fjerde studioalbumet til det norske ekstrem metal-bandet Keep of Kalessin.
Venaria Reale
Venaria Reale er en kommune med om lag 34,000 innbyggere, som ligger i storbyområdet Torino i den italienske Piemonte-regionen.
Ski-VM 2015 – 50 kilometer klassisk menn
Ski-VM 2015 – 50 kilometer klassisk menn fellesstart ble avholdt 1. mars med start kl. 13.30 Startliste:, se også utvidet startliste, og offisielle resultater
Nusku
Nusku var en gud i Mesopotamia. Han ble forbundet med lyset og ilden, og om natten tente man opp flere lys til hans ære. Han var også familiens og sivilisasjonens beskytter. Han ble sett på som sønn av måneguden Nanna-Suen.
Fylkesvei 5022
Fylkesveg 5022 går mellom Håland og Frette i Etne kommune.
Frem til 2019 hadde veien betegnelsen fylkesvei 39 (Hordaland).
Sergio Ramos
Sergio Ramos kan behandle ballen både offensivt og defensivt. Han bidrar til å holde ballen i laget og kan være et angrepsvåpen fra stopperposisjon. Han er særdeles god i lufta på grunn av sin fysikk, spenst og timing. Ikke bare hjelper han midtbanen i forsvarsjobben slik en stopper naturlig gjør, men han evner også å avansere i banen med og uten ball. Han kommer enda mer til rette med sine naturlige lederegenskaper i midtforsvaret. Imidlertid kommer han ofte i dommernes søkelys, og pr. 28. mai 2018 har han rekorden for antall røde kort i La Liga.
Real Madrid
Real Madrid CF betalte €27 millioner for Ramos sommeren 2005. Han ble den niende dyreste spilleren som gikk fra Sevilla til Real Madrid. Han fikk nummer 4 etter Fernando Hierro.
Nordvestlige indianerkrig
Den nordvestlige indianerkrigen (1785–1795), også kjent som Little Turtles krig og av forskjellige andre navn, var en krig som ble utkjempet mellom USA og en stor konføderasjon av indianere om kontrollen over Northwest Territory. Krigen sluttet med en avgjørende amerikansk seier i slaget ved Fallen Timbers i 1794. Resultatet var at territoriet som inkluderte mye av dagens Ohio ble avstått til USA i Greenvilleavtalen i 1795.
Sergio Ramos
Real Madrid
I 2008 fikk Sergio Ramos prisen for beste andalusiske spiller.
Sergio Ramos har scoret hele 70 mål for Real Madrid tilsammen og gitt 38 assister. Da han var yngre spilte han spiss, men i senere tid har han gått over til forsvarsrekken. Han er kjent for sitt kompromissløse spill. En mindre flatterende side ved Sergio Ramos er at han i løpet av sine første fire sesonger for Real Madrid pådro seg hele åtte røde kort, noe som er klubbrekord. Står nå bokført med over 200 gule kort og 25 røde kort i alle turneringer for Real Madrid.
PSG
8. juli 2021 skrev han under for den franske klubben Paris Saint-Germain FC til 30. juni 2023.
Landslagskarriere
I 2005 ble Ramos en umiddelbar suksess etter at han debuterte på Spanias U21-landslag, hvor han til slutt endte på seks kamper. 26. mars samme år debuterte han på A-landslaget i en treningskamp mot, hvor vant 3-0. Han var kun 18 år da han debuterte på landslaget, noe som betydde at han ble den yngste spilleren på 55 år i landslagssammenheng. Denne rekorden ble senere slått igjen av Cesc Fàbregas.
Etter en imponerende debut, ble han tildelt en plass i førsteelleveren i en viktig kvalifiseringskamp til VM 2006 mot. Dette gikk ut over Míchel Salgado, som mistet sin landslagsplass. Han ble like etter presentert i Spanias spillertropp til mesterskapet i Tyskland.
I EM i fotball 2008 spilte Ramos på sin faste høyreback-rolle under hele mesterskapet. Han spilte en avgjørende rolle for at Spania vant EM dette året, etter godt offensivt spill og solid forsvarsspill.
Han var også med i Spanias tropp til Confederations Cup 2009, men den regjerende europamesteren røk ut i semifinalen. De vant imidlertid bronsefinalen mot Sør-Afrika.
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
Arthur Drewry
Arthur Drewry (født 3. mars 1891, død 25. mars 1961) var FIFAs president 1955–61.
Ministerhotellet
Ministerhotellet, eller Pechlinska palatset (Pechlinske palasset), var en bygning på Blasieholmen i Stockholm. Den tjente som arbeidsplass og bolig for norske statsråder i Sverige fra 1814 til 1905. Ministerhotellet ble revet i 1911.
Ole Richter, Norges statsminister i Stockholm fra 1884, tok sitt liv på statsministerkontoret her den 15. juni 1888.
Liste over kjente moldensere
Liste over kjente moldensere.
Canada under Sommer-OL 1964
Canada under Sommer-OL 1964. 115 sportsutøvere fra Canada deltok i seksten grener under Sommer-OL 1964 i Tokyo. Canada kom på 22.-plass med en gull-, to sølv- og en bronsemedalje. Gilmour Boa var Canadas flaggbærer under åpningsseremonien.
Hanne Sigbjørnsen
Hanne Monge Sigbjørnsen (født 8. desember 1989) er en norsk tegneserieskaper og blogger fra Kverneland kjent under pseudonymet «Tegnehanne». I 2012 vant hun Side2s konkurranse «Norges mest elskede blogg». Som tegner har hun en svært enkel, naivistisk strek.
Liv og virke
Hun har hatt serien H&M på trykk i aviser som Sandnesposten, Dagbladet, og studentavisen Inside. Sigbjørnsen illustrerte også forsiden av katalogen for Gule Sider i Aust-Agder og Telemark i 2010.
I 2009 startet Sigbjørnsen tegneseriebloggen under signaturen Tegnehanne. Hun leverte i begynnelsen bidrag til gratismagasinet Spirit, og fra 2013 til Aftenposten på nett. Sjangeren er en mellomting mellom tegneserie og blogg.
Sigbjørnsen ble kåret til «årets blogger» i Vixen Blog Awards 2011, og Aftenposten kåret Tegnehanne-stripen Samboerskapets metamorfose til lesernes tredje best likte sak i 2013.
Hun ble tildelt Pondus-prisen 2015.
Subtraksjon
Subtraksjon er en av de grunnleggende regneartene (operasjonene) innenfor aritmetikken og kalles ofte også minus.
Hanne Sigbjørnsen
Liv og virke
I 2015 ble stripen Tegnehanne utgitt i bokform og NRKs anmelder skrev: «''Tegnehanne er morsom. Hun er morsom fordi det hun beskriver er sant. Og fordi det er overdrevet.''»
Subtraksjon
Symbolet for subtraksjon er − eller den litt kortere - i digitale sammenhenger. Tidligere var også ÷ brukt som minustegn. Den er fremdeles å finne noen steder, som f.eks. med prosenter i salgsplakater (÷25 %). Dette kan imidlertid være forvirrende fordi ÷ også brukes om divisjon (deletegn) på kalkulatorer.
Ved subtraksjon trekkes et tall (subtrahend) fra et annet tall (minuend), slik at man får en differanse.
Subtraksjon er ekvivalent med addisjon av et negativt tall.
Ansikt
Ansiktet, fjeset eller andletet er framsiden av hodet, eller den delen av hodet som gir individet størst identitet.
Et ansikt kan uttrykke følelser gjennom muskulaturen som finnes i denne delen av hodet. Primater, spesielt mennesket, kan eksempelvis vise glede, sorg, forskrekkelse og redsel gjennom ansiktsmimikk. Dyr kan også i en viss utstrekning vise lignende følelser, ofte forsterket av ørebevegelser.
Ansiktet kan inkludere:
Alastair MacNeill
Alastair MacNeill (født 1960) er en britisk forfatter, født i Greenock i Skottland og vokst opp i East London i Sør-Afrika. Han ble først kjent som «Ghostwriter» for thrillerforfatteren Alistair McLean som etterlot seg flere utkast til nye bøker da han døde i 1987.
20. mai
20. mai er den 140. dagen i året. 141. i skuddår. Det er 225 dager igjen av året.
Navnedag
Bjørnar, Bjørnhild.
Fødsler
Se flere som er født 20. mai i Kategori:Fødsler 20. mai.
Dødsfall
Se flere som døde 20. mai i Kategori:Dødsfall 20. mai.
Bernhard Salzmann
Bernhard Salzmann (født 14. mars 1886 i Siegen, død 11. februar 1959 i Münster) var en politiker og jurist fra Westfalen.
I de første etterkrigsårene etter 1945 var han en av de mest kjente og folkekjære politikere i Westfalen. Fra 1945 til 1953 var han siste Landeshauptmann i Provinsialforbundet Westfalen. Fra 1953 til 1954 var han første direktør for Landschaftsverband Westfalen-Lippe.
Knut Flovik Thoresen
Knut Flovik Thoresen (født 19. mai 1971) er en norsk forfatter og historiker fra Arendal, tidligere kaptein i Forsvaret, og har blant annet jobbet som historiker for krigsseilerregisteret i Kristiansand.
Thoresen har mastergrad i historie ved Universitetet i Agder. Han har også militærbakgrunn fra det norske Forsvaret, og har blant annet tjenestegjort i Libanon, Bosnia, Kosovo og Afghanistan. I 2015 var han obeservatør for OSCE i Luhansk. Han har flere bokutgivelser med militærhistorie og andre verdenskrig som tema. Boken Til Norge for å dø er oversatt til serbisk med tittelen У Норвешку, у смрт, og utgitt på Katena mundi forlag, Beograd, 2015 og boken En verden i flammer er oversatt til engelsk med tittelen A World in Flames og utgitt på Page publishing, New York, 2022. Thoresen har bidratt som historiker i TV serien Frontkjemperne som ble vist på NRK i 2021 og som historisk konsulent i filmen Dødsleiren i Karasjok og de gode hjelperne fra 2022.
Luciano Zavagno
Luciano Germán Zavagno (født 6. august 1977 i Rosario, Provincia de Santa Fe, Argentina) er en argentinsk fotballspiller som har spilt for tre italienske, to argentinske, to franske, en engelsk og en gresk klubb. Han spiller nå for Pisa i Serie B.
Kilder
Breedon Books Publishing, Derby. ISBN 1-85983-409-4 Headline Book Publishing, London. ISBN 0-7553-1311-9
Agar
Agar eller agar-agar er en geleaktig substans (polysakkarid) som utvinnes av visse rødalger.
Det kan være et alternativ til gelatin for vegetarianere og veganere, og brukes som næringsemne for dyrking av bakterier og sopp.
Referanser
Agar आगर
Gustaf Cederström
Gustaf Olof Cederström (født 12. april 1845 i Stockholm, død 20. august 1933 i Stockholm) var en av Sveriges mest populære historiemalere på 1800-tallet.
Cederström forsøkte seg først som offiser og ble i 1864 utnevnt til underløytnant ved Värmlands fältjägarregemente, men tok avskjed i 1870 for å satse på en kunstnerkarriere. Han hadde allerede tidligere studert ved Stockholms Konstakademi. Senere studerte han også under Ferdinand Fagerlin i Düsseldorf i 1867 og Léon Bonnat i Paris, samt senere også i Italia.
I Sverige ble Cederström kjent gjennom en rekke malerier han hadde utført i Paris hvor han bosatte seg i 1873. Blant disse først og fremst «Epilog» og «Mörka stunder».
I 1878 ble han styreleder ved Konstakademin, og senere i livet ble han utnevnt til professor, et embete han innehadde i 1887–1911, og han var også akademiets direktør i 1899–1911.
Cederströms store gjennombrudd ble maleriet «Karl XIIs likferd» fra 1878 som ble stilt ut på Verdensutstillingen i Paris i 1878. Maleriet ble kjøpt av den russiske storfyrsten Konstantin, men ved hjelp av gjenkjøp etter revolusjonen har det fått varig plass på Göteborgs konstmuseum. En fri replikk ble utført i 1884 og ble gitt til Nationalmuseum i Stockholm.
Cederström skrev også bøker og holdt kåserier. Blant hans mest kjente bøker er de selvbiografiske En gammal kosntnärs minnen fra 1926 og Gammalt och nytt fra 1929.